Dia+Dia+Dia=1 Vida by Marga Esteban : 1/06/16 - 1/07/16\nLES MENTIDES MÉS BONIQUES\nEm vas dir les mentides més boniques. Des del començament, TOT era mentida.\nPerqué molts móns només són boniques mentides, fugides endevant per a cors massa sensibles i incompresos.\nSensacions que ens dolen i volem evitar, realitats virtuals en les que és més bonic viure, en les que podem ser qui volem.\nSón tan boniques les mentides boniques, no tenen límit, i molta molta imaginació. Són somnis particulars i privats però que quan els compartim no ens adonem que podem fer molt de mal...perqué són mentida!.Tot i que per un temps prenen cos, es fan mig reals ja que els demés hi creuen.\nUna amiga em va dir un cop que podem enganyar a tothom, menys a nosaltres mateixos...quanta raó en aquestes paraules. El nostre espai més intern coneix la veritat i es fa pena...però té més sentit tirar endevant i seguir mentint; funciona, sí, fins que deixa de fer-ho. Fins que les mentides ja no esborren el que sabem en realitat, fins que el pit ens fa massa mal per seguir mentint, fins que no podem mirar als ulls dels demés i , pitjor encara, fins que no podem mirar-nos directament al mirall, senzillament, perquè no ens hi reconeixem.\nLes mentides són dolces, anestessiants i narcòtiques; calmen el mal que fa la dura realitat, als cors massa sensibles i amb por a la soledat.\nEls grans mentiders són febles i egoïstes, prefereixen un decorat de món que el mateix món, prefereixen no saber , ni enamorar-se, ni comprometre's, per no sentir... , sempre han de tenir una sortida d'emergència a la vista, per fugir com a lladres. Lladres de somnis i d'il·lusions, lladres de sentiments, vampirs cercant energies netes i sense engany on poder respirar i agafar nous aires, sempre per seguir mentint. Dolces mentides, qué boniques.\nEm vas dir les mentides més boniques i el millor de tot és que ho sabia; perquè jo també em mentia pensant que eres qui no ets, pensant que realment eres especial.\nPublicado por Marga Esteban en viernes, junio 17, 2016\nCINQUANTA MÉS UN ...cinquantanyera\nCada aniversari és una celebració, un any més que som vius i que ho podem veure. És una data en la que sento moltes coses, però potser la que més sento és: Osti, però com pot ser? Jo, cinquanta-un anys???\nDe joveneta sempre havia pensat que moriria molt jove, així que la meva tendència natural és la d'aprofitar-ho tot fins al final, no deixar-ne passar ni una i canviar el que no m'agrada perquè avui hi som i demà podem no ser-hi.\nLa vida és una aventura, o així la veig jo, però n'hi ha que són més aventurers que d'altres, i sense aventura, on és la gràcia? El que més m'emociona és que entro en la cinquentena plena de plans, d'il.lusions, de reptes i de projectes i acompanyada de les millors persones del món. Tinc molta sort.\nM'encanta mirar me al mirall i adonar-me'n que cada cicatriu té una història i que la majoria de les arrugues són de riure tot i que un parell no ho són...i potser són les més grosses.\nPodem cuidar-nos molt i molt, pensar en positiu, viure en harmonia, però el pas dels anys és inevitable, i passen per a tots. Als 30 no t'ho penses però de repent et "plantufen" 51 espelmes davant per bufar i penses "però que coi ha passat?" Hi ha quelcom que no es pot tunejar, la mirada...la mirada sempre té la nostra edat i és on veiem les persones per dins...que és el més important.\nAixí que celebraré un any més, un 14 de juny més!!!!El millor regal. Aquest any al caure en dimarts l'hem celebrat el passat cap de setmana i ha estat millor encara que l'any anterior...tenen raó els que diuen que el millor està per arribar i jo vull que cada any sigui millor, Només depen de mi, ara ho sé.\nPublicado por Marga Esteban en martes, junio 14, 2016


Després de dos anys consecutius sense l’eufòria pròpia de la diada de Sant Jordi a causa de la pandèmia, Barcelona acull un 23 d’abril lliure de restriccions. I ho fa com qui dona la benvinguda a un vell amic. Els escriptors surten al carrer i els lectors no falten a la cita. La ciutat torna a engalanar-se així pel Dia del Llibre i la Rosa, i enrere queden les absències anteriors. La ciutat comtal sap que té un deute a saldar: un Sant Jordi com els d’abans.\nAl TOT Barcelona recordem com vam viure dues festes de Sant Jordi atípiques, si més no, en la Barcelona pandèmica.\n23 d’abril de 2020: confinament i Sant Jordi telemàtic\nAquell 23 d’abril, que indubtablement encapçalarà per a molts la llista dels Sant Jordis més depriments de la història barcelonina, va trobar-nos en ple confinament domiciliari. Això va obligar a celebrar la diada de forma telemàtica. Carrers buits, sense llibres, ni roses, ni amants, ni cartells de Sant Jordi.\nS’omplien de roses els balcons i les finestres. Davant la crisi del coronavirus, naixien iniciatives de tota mena per mantenir viu l’esperit de Sant Jordi: roses reciclables fetes a mà pels ciutadans, poemes entre balcons, roses virtuals i d’autor… És ben sabut que la dificultat estimula la creativitat, i les façanes de Barcelona van ser prova. També, serveis virtuals de les biblioteques, visites guiades pel Palau Güell i per diverses exposicions de museus, i conferències, concerts, entrevistes i assaigs en línia per continuar gaudint del món cultural, tot sense sortir de casa.\nLa Diada va ajornar-se al juliol, però el Sant Jordi estiuenc tampoc va complir expectatives: tot i que els llibreters van celebrar l’encert, els floristes no van complir els objectius de vendes.\n23 d’abril de 2021: un Sant Jordi a l’aire lliure i amb controls d’accés\nLa Rambla es llevava aquell matí sense les tradicionals parades de llibres i roses. L’Ajuntament havia decidit descentralitzar la festa i portar les parades a carrers pròxims com al passeig de Gràcia, la plaça Reial o la plaça Universitat, que són alguns dels onze espais que van habilitar-se. Les mesures i les restriccions no van impedir, tot i això, que desenes de persones anessin a primera hora a visitar les parades i a fer les primeres compres.\nLa ciutat reprenia, també, les tradicionals jornades de portes obertes a molts edificis emblemàtics, com ara el Recinte Modernista de Sant Pau, el Pavelló Mies Van der Rohe, el Museu d’Història de Catalunya, l’Ateneu Barcelonès, la Biblioteca Nacional, el Museu d’Arqueologia o el Palau Güell. Sant Jordi tornava a la vida.\nNo era la festa del llibre i la rosa prèvia a la pandèmia, però tot i més calmada, va deixar palès que el llibre és un article de primera necessitat.\nCoronavirus Covid Covid-19 pandèmia Sant Jordi\nUn ferit pel cop d’una carpa que s’ha aixecat pel vent durant el Sant Jordi\nLa jornada està marcada per diverses granissades de forta intensitat a la capital catalana


Escorniflaire: Un 20-N diferent: certesa en un mar d'incertesa\nUn 20-N diferent: certesa en un mar d'incertesa\nEl president del govern espanyol ha anunciat la data de les properes eleccions generals. El 20N, una jornada històricament i política ben carregada de significat, serà aquest any 2011 jornada electoral.\nBen segur que ZP i tota la quadrilla tenen els seus motius i ves a saber si l’estudi del CIS n’és un dels més importants; ara bé el que ha exposat com a un dels motius principals ha estat la voluntat d’aportar un xic de certesa a l’actual mar d’incertesa econòmica i política en què ens trobem. Un altre motiu -que certament és ben pràctic- ha estat que el nou govern tingui plenes facultats a l’inici del proper exercici econòmic.\nTambé ha dit que, després de la pressió dels darrers dies, era “el més natural i raonable”, cosa que he trobat del tot reflectida a la seva expressió de descans m’ha permès llegir entre línies una mena d’“ara sí que m’he tret un bon pes de sobre”.\nTrobo que la roda de premsa li ha quedat arregladeta i que tant la voluntat d’aportar certesa com la de permetre que el nou govern pugui planificar el nou any econòmic han estat motius prou convincents cara un públic que no entenem ni de política ni d’economia.\nPocs minuts després, com havia de ser, apareix en Rajoy -per cert, voleu dir que el color gris-blanc del pèl de la seva barba s’adiu gaire amb el color dels cabell del cap?- amb aquell fons color blau-cel-empastifós-color-PP, i ens ha recordat que encapçala una formació capacitada per liderar el canvi polític de l’estat i que, si guanya les eleccions, pensa “governar des del centre, la moderació i el diàleg”. Sentint això em venen al cap algunes expressions més pròpies de creients que no pas de gent com jo: Mare de Déu, santíssima! o Que Déu ens agafi confessats! Perquè, no sé si el PP ens podria (o podrà) salvar de la situació econòmica en què ens trobem, però en cas de fer-ho, dubto que siguin capaços de governar, com ells diuen, des del centre, utilitzant com a mitjans la moderació i el diàleg.\nI mentrestant, cada 11 de setembre agafarem les estelades i sortirem al carrer a reclamar el que pensem que és nostre.\nEn fi, que Déu hi faci més que nosaltres; és a dir, que tinguem sort!\nEtiquetes: Catalunya, crisi, eleccions, política\nQue vénen les sueques!\nUn altre 2 de juliol


Joc de la Cara Esquitxada. Grafix - Stoksdidactic\nCaracterístiques de Joc de la Cara Esquitxada\nUn joc de tensió amb el que passaràs nervis i riuràs un munt. El joc de la cara esquitxada consisteix en una estructura de plàstic en la que hi ha una mà que sobresurt. Posa la nata a sobre de la mà, posa la teva cara al forat i prem el botó tantes vegades com et digui la ruleta. Si tens sort no passarà res, però si no en tens la mà pujarà de cop i et tirarà tota la nata a la cara. Que divertit! Poden jugar de 2 a 4 jugadors i el procés de cada jugador ha de ser el següent. Tira la ruleta i prem el botó tantes vegades com t'hagi tocat. Com més alt sigui el número, més probabilitats tindràs d'acabar amb la cara plena de nata. A més, inclou unes cartes de joc interactives. No t'ho perdis!


Hola famílies, en res comencem l’Esplai, concretament el divendres 4 d’octubre amb una súper festa d’inici que tindrà lloc al Bosc de la Concòrdia de 16:45 a 19:00 amb moltes activitats i espectacle inclòs. Allà trobareu inscripcions per si voleu apuntar al vostre...\nBona tarda famílies, Arriba l'estiu i també el Casal d'estiu 2019 que fem obert al barri. Tenim moltíssimes ganes de què comenci amb Le Cirque de Vent per aprendre un món de trucs i veure les meravelles dels seus espectacles. Us recordem que aquest dimecres 29 de Maig...\nHola famílies! Aquest cap de setmana és Carnestoltes i com ja es va dir a l'assemblea, enguany hem decidit anar junts i juntes a veure la rua del diumenge. Així doncs aquest dissabte 2 de març no hi haurà esplai, ja que els monitors i monitores estarem fent una...\nLa supermàquina del temps\nBona tarda, famílies, Durant aquests primers mesos d'esplai, la Colla de Petjans hem estat construint una màquina del temps per poder viatjar al passat i reviure noves aventures. Finalment, aquest dissabte l'hem pogut estrenar i començar el nostre viatge pel temps....\nBenvolgudes famílies, Aquest dissabte 6 comencem el curs d'esplai amb la Festa d'Inici, oberta a tots els infants i joves del barri. Hi haurà tallers, jocs i un munt d'activitats. Us esperem a tots i totes a les 16.00 h de la tarda al Bosc de la Concòrdia. Per les...\nBenvolgudes famílies, Com molts sabreu, marxem de campaments del 3 al 7 de setembre! Si encara no heu apuntat als vostres fills/filles encara teniu una oportunitat! El dia 22 d'agost al matí ens podreu trobar al local del CAE La Llar del Vent, als barracons del bosc...\nBenvolgudes famílies, L'Activitat prevista per aquest cap de setmana, la Festa del MEV ha quedat suspesa, ja que el risc de pluja és elevat i com que no hi han prou espais coberts per encabir les activitats, s'ha decidit suspendre. Dissabte farem esplai normal de 16 h...\nBenvolgudes famílies, geganters, joves i companys. El passat dimarts 21, l'equip de monitors ens vam reunir amb l'ajuntament amb el motiu de la sol·licitud del projecte de local presentada al procés participatiu, construïm ciutat, on mitjançant votació popular es...


Com Crear la Teva Vida i Fer Realitat el que Vols – Jan Anguita\nAvui parlarem de com crear la nostra vida i fer realitat el que desitgem.\nAquest tema és important per dos motius. El primer, i més obvi, és que fer realitat els nostres desitjos és una manera de millorar la nostra vida i fer-la més agradable.\nPerò a més a més d’això, també té un sentit més profund.\nEn el fons, parlar de desitjos és sinònim de parlar d’amor, perquè les coses que desitgem sincerament són les coses que estimem.\nI això vol dir que crear el que desitgem és equivalent a crear i viure amb amor.\nAixí doncs, connectar amb els nostres desitjos sincers i treballar per fer-los realitat no és només una qüestió egoista o de tenir una vida còmoda, sinó una manera de potenciar el nostre amor i el de tot l’univers.\nCada vegada que creem una cosa que estimem, estem augmentant la llum i la riquesa de l’univers.\nI aquest és el camí més gran que podem prendre.\nI el motiu últim pel qual som aquí.\nPer parlar de com crear la nostra vida, primer començarem parlant del procés de creació en si mateix: el procés que fa que les coses formin part de la nostra vida.\nAquest pas és important perquè, generalment, pensem que crear consisteix a fer que aparegui alguna cosa que abans no existia.\nEn realitat, “crear” consisteix a “atreure” cap a nosaltres una cosa que ja existeix.\nAixò és així perquè, en l’Univers en el qual vivim, totes les coses ja existeixen a nivell potencial. El que desitges, sigui el que sigui, ja existeix a nivell potencial.\nSi vols tenir una casa bonica, per exemple, aquesta casa ja existeix en algun lloc de l’Univers.\nSi vols un cos sa, aquest cos ja existeix.\nSi vols una relació bella amb algú, aquesta relació ja existeix.\nEl que passa és que algunes d’aquestes coses no són amb tu ara mateix. I per això sembla que no existeixen. Però no és que no existeixin, simplement es troben “lluny” de tu.\nPer veure-ho gràficament, podríem dir que hi ha una distància entre el que vols i tu. Una cosa així:\nAixí doncs, el procés de crear la teva vida no és un procés de fer que apareguin coses del no-res, sinó un procés per aconseguir que els teus desitjos recorrin la distància que us separa i que arribin fins a tu.\nCom Atraure el que Vols Cap a Tu\nUn cop veiem que el que desitgem ja existeix i que es troba a una determinada distància de nosaltres, la pregunta més important a nivell pràctic és: i com podem fer que el que volem vingui cap a nosaltres?\nDoncs d’una manera molt simple: utilitzant els nostres pensaments.\nAquest és un tema profund, però resumint-lo, quan tenim pensaments que van a favor del que volem, fem que es mogui cap a nosaltres. En canvi, quan tenim pensaments que hi van en contra, fem que s’allunyi.\nQuan penses constructivament en el que desitges, fas que es mogui cap a tu. I quan hi penses “negativament, fas que s’allunyi.\nAixí que, en última instància, tot depèn del que penses.\nQuant Trigarà a Fer-se Realitat el que Vols\nLa figura anterior mostra com el que desitgem s’apropa o s’allunya de nosaltres en funció del que pensem.\nPerò a part d’això, també conté implícitament un concepte molt important: la velocitat.\nSempre que una cosa es mou, ho fa a una determinada velocitat. Així que, si en un moment donat el teu desig s’està acostant o allunyant de tu, ho farà a una determinada velocitat.\nLa velocitat a la que els teus desitjos es mouen cap a tu quan tens pensaments que van a favor d’ells l’anomenarem velocitat d’atracció.\nI la velocitat a la que s’allunyen de tu quan tens pensaments que hi van en contra l’anomenarem velocitat de repulsió.\nI partir d’aquests conceptes, podem posar alguns exemples interessants per veure en quins casos es farà realitat el que desitges i en quins casos no.\nImagina que el que desitges es troba a 1000 m de tu i que, quan hi penses positivament, s’acosta a una velocitat d’atracció de 100 metres per hora.\n(Per descomptat, la distància que hi ha entre tu i el que vols no és una distància física, així que no es pot mesurar en metres. Però ho fem així per simplificar l’exemple.)\nLa pregunta és: quant de temps trigarà a arribar fins a tu?\nDoncs bé, el temps que triga un objecte en recórrer una determinada distància és la distància dividida entre la velocitat. Així que:\nTemps = distància / velocitat = 1000/100 = 10 hores\n(Si anem a 100 metres per hora, trigarem 10 hores a recórrer 1000 metres.)\nÉs a dir, amb les dades concretes d’aquest exemple, si estiguessis 10 hores seguides pensant positivament en el que vols, es faria realitat.\nÉs possible que, en veure aquest resultat, algú pensi que és completament fictici, perquè a la vida real les coses no s’aconsegueixen tan ràpidament. I això, en part, és cert. Però no perquè l’exemple sigui erroni, sinó perquè la majoria de nosaltres no estem 10 hores seguides tenint pensaments a favor del que volem. Generalment, passem més temps tenint pensaments que hi van en contra. I aquí entra la velocitat de repulsió, que també és important.\nSeguint amb un exemple semblant a l’anterior, imaginem que la velocitat de repulsió és de 10 metres per hora, i que en lloc d’estar 10 hores seguides pensant en el que vols, estàs 1 hora al dia tenint pensaments que hi van a favor, i 10 hores tenint pensaments que hi van en contra.\nEn aquest cas, durant la primera hora teu desig s’anirà acostant i arribarà als 900 m. Però a partir de la segona hora es tornarà a allunyar, i s’anirà allunyant durant 10 hores: primer 10 m, després 10 m més, etc.\nEn aquest cas: quan es farà realitat?\nDoncs, mentre es mantinguin aquestes condicions, no es farà realitat mai. El desig s’acostarà durant un temps (mentre tinguis pensaments positius), però després s’allunyarà fins a tornar al punt inicial.\nI aquesta és una situació molt habitual entre nosaltres. Per això ens sembla que hi ha coses molt difícils d’aconseguir.\nPer una banda atraiem el que volem amb els nostres pensaments constructius, però per una altra ho allunyem amb els nostres pensaments “negatius”.\nI d’aquesta manera el que desitgem va oscil·lant a una certa distància de nosaltres, però sense arribar mai al nostre costat.\nTenint en compte el que hem explicat, podem arribar a una conclusió molt important. I és que el fet que el que desitgem es faci realitat o no depèn únicament de quatre factors:\nLa velocitat d’atracció dels teus pensaments: la velocitat a la que els teus desitjos s’acosten a tu quan penses a favor d’ells (com més constructius i sincers siguin els teus pensaments, més gran serà aquesta velocitat).\nLa velocitat de repulsió dels teus pensaments: la velocitat a la que els teus desitjos s’allunyen de tu quan hi penses en contra.\nEl temps d’atracció: la quantitat de temps que dediques a pensar en el que vols de forma sincera i constructiva.\nEl temps de repulsió: la quantitat de temps que dediques a tenir pensaments que van en contra del que vols (això inclou pensaments de por i dubtes, i pensaments que no siguin de el tot sincers).\nSi t’hi fixes, en aquests quatre factors no hi ha res relacionat amb el teu entorn: ni el que fan els altres, ni les circumstàncies que t’envolten, ni res semblant. I tampoc hi ha res relacionat amb els teus actes i accions.\nEl motiu és que aquests elements no tenen cap importància. La realització dels teus desitjos només depèn de la velocitat d’atracció i repulsió, i del temps d’atracció i repulsió.\nI de res més.\nSi t’agraden les matemàtiques, si vols pots buscar la fórmula exacta que determina com es mourà el que desitges en funció d’aquests quatre factors. Però a efectes pràctics no cal. Perquè, bàsicament, el que necessitem per crear el que desitgem és que la velocitat i el temps d’atracció siguin grans, i que la velocitat i el temps de repulsió siguin petits.\nO el que és el mateix: necessitem passar temps pensant constructivament en el que volem.\nAixò de vegades pot costar una mica, perquè no estem acostumats a posar atenció als nostres pensaments. Però en el fons és una qüestió de voluntat.\nA cada instant de la teva vida, tu pots triar què vols pensar.\nCada minut que dediques a tenir pensaments que van a favor del que vols, ho estàs apropant a tu.\nI si passes més temps apropant-ho que allunyant-ho, al final arribarà al teu costat.\n2 respostes a “Com Crear la Teva Vida i Fer Realitat el que Vols”\njuny 7, 2021 a les 6:12 pm\nBon vespre, Jan.\nPer problemes informàtics he perdut els dos llibres que em vas regalar, me’ls podries tornar a enviar, si us plau?\njuliol 2, 2021 a les 1:35 pm\nDisculpa el retard. No havia vist el comentari. Te’ls acabo d’enviar al teu correu.


Les Pommes d'Or Guise França - Ofertes d'hotels amb els MILLORS DESCOMPTES EN LÍNIA\n12, rue de Chigny, Marly-Gomont, Guise, França, 02120 - Veure al mapa\nAl visitar Englancourt, vosté es sentirà com a casa a Les Pommes d'Or, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA Les Pommes d'Or, l'excelent servei i instal.lacions superiors faran de la vostra estada una experiència inoblidable. Instal.lacions per a minusvàl.lids, instal.lacions de barbacoa, lloguer de bicicletes són només algunes de les comoditats que fan que Les Pommes d'Or sigui diferent dels altres hotels de la ciutat.\nGaudiu de les comoditats d'alta gama com ara calefacció, aparell de televisió LCD/pantalla de plasma, TV satèl•lit/cable, nevera, forn microones per tal de relaxar-vos després d'un cansat dia. A més, l'oci que l'hotel ofereix assegurarà que tengui molt a fer durant el dia. Les Pommes d'Or és la vostra destinació si buscau allotjament de qualitat a Englancourt.\nTots els tipus de viatgers (26) Parelles (8) Viatgers en solitari (1) Famílies amb infants petits (7) Famílies amb infants grans (2) Grups (8)\nAllotjaments a Guise


Conselleria d'Educació convoca les proves d'accés als cicles formatius de Formació Professional de grau mitjà i superior per a 2018 (dates modificades!) | IES Salvador Gadea\nConselleria d'Educació convoca les proves d'accés als cicles formatius de Formació Professional de grau mitjà i superior per a 2018 (dates modificades!)\nIMPORTANT: Comproveu les dates perquè Conselleria ha publicat una correcció d'errades i ha modificat algunes de les dates de les proves.\nLa Conselleria d'Educació, Investigació, Cultura i Esport ha publicat en el 'Diari Oficial de la Generalitat Valenciana' la resolució per la qual es convoquen les proves d'accés als cicles formatius de Formació Professional de grau mitjà i superior per a 2018.\nEn concret, els exàmens per a l'accés a grau mitjà seran el 18 de juny i, per a grau superior, el 15 de juny, i tindran lloc en tots els centres docents públics que impartisquen cicles formatius. L'objectiu d'aquestes proves és possibilitar que aquelles persones que no reunisquen els requisits acadèmics d'accés directe a cicles formatius puguen cursar aquests estudis i complementar així la seua formació. A més, cal destacar que la certificació que acredita haver superat les proves d'accés té validesa en tot el territori nacional.\nQuant a la publicació del resultat de les proves, el llistat provisional de les qualificacions de grau mitjà serà publicat el 27 de juny i les reclamacions podran presentar-se del 28 de juny al 2 de juliol. En el cas de les proves de grau superior, el llistat provisional de les qualificacions serà publicat el 26 de juny i les reclamacions podran presentar-se entre el 27 i 29 de juny.\nFinalment, la publicació de les llistes definitives de les qualificacions i el lliurament dels certificats de les proves de grau mitjà i superior serà el dia 6 de juliol.\nMés informació de les proves a la web de Conselleria\nSol·licitud d'inscripció per a fer la prova d'accés a cicles formatius de grau mitjà\nSol·licitud d'inscripció per a fer la prova d'accés a cicles formatius de grau superior


La petició de Llach a Elena sobre "un terç neofeixista de la Brimo"\nBarcelona. Dissabte, 3 de Juliol 2021. 16:58\nEl famós cantautor Lluís Llach ha reaccionat al discurs del Conseller d’Interior, Joan Ignasi Elena, on es compromet a què al final d'aquesta legislatura "més d'un terç de la cúpula de mossos siguin dones". Llach repta a Elena a aconseguir, abans que acabi la legislatura, "que un terç de la Brimo no siguin neofeixistes".\nAquestes darreres setmanes s'ha sabut la condemna contra Marcel Vivet arran d'una suposada agressió a un agent antidisturbis dels Mossos. Vivent va ser sentenciat a cinc anys de presó. Aquesta condemna ve precedida de tants altres fets que han envoltat de polèmica a la brigada mòbil dels Mossos. Des de la condemna a un agent de la Brimo a dos anys de presó per agredir a un periodista, fins a la convulsa lesió a l'ull d'una noia, que la va deixar borni, que es manifestava en contra de l'empresonament del raper Pablo Hasél.\nLa Brigada mòbil dels Mossos (Brimo) també va estar en el centre de les negociacions entre la Cup i ERC per formar l'actual Govern de Catalunya. La Cup demanava la dissolució del cos d'antiavalots i ERC era reticent a fer-ho. Entre tot aquest enrenou que ha perseguit els agents antiavalots, l'activista i cantautor Lluís Llach també ha dit la seva. Llach li ha dit això a Elena: "Gràcies amic, aviam si aconsegueixes que un terç de la BRIMO no siguin neofeixistes. Sort"\nLa Brimo es fusiona amb l'ARRO\nL'intendent dels Mossos Xavier pastos va explicar que l’Àrea de la Brigada Mòbil (ABM) canviarà de nom i que es batejarà com Àrea d'Intervenció (AI), que dependrà, en el seu moment, de la nova Divisió d'Intervenció (DI).\nAquesta àrea, però, no estarà centralitzada, i es preveu que es creïn diverses àrees repartides pel territori que seran fruit de la fusió entre la BRIMO i també les Àrees Regionals de Recursos Operatius (ARRO), que fins ara formaven part de Seguretat Ciutadana. La fusió de les unitats ARRO i de la Brimo seran les noves àrees d'intervenció que estaran repartides per les diferents regions policials.\nTot i això, no totes les nou regions de Catalunya tindran rang d'àrea. A les Terres de l'Ebre i al Pirineu, per exemple, els nous antiavalots dependran de la regió del Camp de Tarragona i de la regió de Ponent.\nLa Brimo, "colze a colze amb Desokupa"\nLa Cup fa temps que té la Brimo creuada, i fa uns mesos els cupaires van dir que és imprescindible que es deixi "d'abordar el problema de l'habitatge com una qüestió d'ordre públic, quan té a veure amb drets fonamentals". En aquest sentit, remarquen que la millor manera "per evitar ocupacions és garantir el dret a l'habitatge". També denuncien que l'Estat espanyol "ni fa, ni deixa fer". És a dir, que a més de ser "incapaç d'afrontar l'emergència habitacional, també impedeix que els altres puguin fer-ho", a base de recórrer lleis per invasió de competències.\nEn paral·lel, Estrada ha denunciat la "connivència vergonyosa de la Brimo amb la màfia Desokupa", que ha qualificat de "paramilitars" que "mitjançant la por i la brutalitat física fan fora la gent de casa seva i a sobre treballen colze a colze amb els Mossos".\nImatge principal: Mossos, Brimo, a l'estació de Sants. - Sergi Alcàzar.\nparlament ERC i Junts s'abstenen de demanar que la Brimo deixi d'anar als desnonaments El Nacional\nENTREVISTA Marcel Vivet: "Que tot això els surti molt car" Gemma Liñán


Disset imbècils | Paraules sense escrúpols\n← Captura de pantalla en l’Ubuntu Phone\nUbuntuPhone, la primera setmana →\nPosted on Març 26, 2015\tby Jordi Monteagudo\nDimarts va haver molt de rebombori i indignació amb les piulades catalanòfobes que van circular per la xarxa arran del malaurat accident de l’avió que, després de sortir de Barcelona, es va estavellar als Alps francesos. Molts tuitaires van interpel·lar els comptes gestionats per la policia, la Guàrdia Civil i els mossos d’esquadra; hi hagué qui va insinuar que es donava un tracte diferenciat en funció de l’origen dels insultats. Finalment, la policia va piular que les piulades ofensives seran investigades.\nAhir, una altra piulada, en aquest cas del Vicent Partal, parlava de 17 piulades ofensives. Disset.\nLa policia identifica disset perfils de Twitter pels piulets catalanòfobs contra les víctimes l’avió http://t.co/kHmdAEOjHm\n— Vicent partal (@vpartal) March 25, 2015\nLa quantitat es ridícula comparada amb les reaccions que van provocar en la xarxa. Disset imbècils (amb poc més d’una vintena de comentaris) que, sense el suport de les xarxes socials, haurien fet llurs comentaris en la barra d’un bar, els contertulians els haurien seguit el corrent o els haurien ignorat i ningú més n’hauria sentit parlar. Disset imbècils que encara no han entès que les xarxes socials pertanyen a l’àmbit públic i que això implica diferències pel que fa a les repercussions socials i legals de les opinions que s’hi expressen. Dissortadament, molta gent els va repiular.\nDissortadament per a les persones, potser milers, que se’n van sentir ofeses. Dissortadament per a l’empatia entre catalans i espanyols. Dissortadament per als espanyols, a qui van donar un motiu més de vergonya a nivell internacional. I dissortadament per als mateixos autors, qui, a més de quedar en evidència, podrien arribar a patir-ne algun efecte legal.\n«Don’t feed the troll», diu el proverbi digital. Els qui es van prendre la molèstia de repiular aquelles frases van contribuir als efectes dissortats a què al·ludia en el paràgraf anterior. No han fet cap favor a ningú, només han contribuït a crear malestar.\nÉs una llàstima que persones intel·ligents i sensibles perdin el temps i es posin de mal humor per culpa de disset imbècils. Evitar d’alimentar els trolls és difícil, perquè són hàbils amb la provocació i perquè tothom té un punt feble i vulnerable. Hem d’intentar, doncs, ignorar-los i, enlloc de retuitar-los, passar-ne la notificació a les forces de l’ordre, però evitant donar-los publicitat.\nAra bé, fa goig pensar que només hi ha disset imbècils entre quaranta milions d’espanyols: un 0’0000425%. Pagava la pena fer-los tant de cas? Si haguessin estat persones públiques, socialment influents, polítics, encara; però… disset imbècils desconeguts?\nAquesta entrada s'ha publicat en contradiccions i etiquetada amb accident, avió, catalanofòbia, disset, imbècils, insults, víctimes. Afegiu a les adreces d'interès l'enllaç permanent.\n3 respostes a Disset imbècils\nMarç 26, 2015 a les 10.39 am\nM’agrada molt aquesta interpretació teua i la teua actitud, que compartisc al cent per cent. És una de les coses que trau de polleguera, amb les xarxes: que aquestes misèries de barra de bar que desqualifiquen un ésser humà, es converteixen en focus d’atenció. És que, en general, estem queferosos, eh…? Gràcies per aportar-hi sensatesa i per separar el gra de la palla. Els insults, i qualsevol manera de violència o assetjament, s’han de combatre amb mecanismes seriosos. Tota la resta és contribuir a la xafarderia i a la banalització d’allò que és realment greu i, com tu dius, concedir protagonisme a aquests energúmens.\nMarç 26, 2015 a les 12.07 pm\nÉs molt escaient en aquests temes d’insults segueixo una pràctica que un cop vaig llegir:\nper a mi, els insults són com els regals. Com que no els accepto, se’ls queda la persona que els diu… 😉\nMarç 26, 2015 a les 12.48 pm\nMolt bona aquesta, Josep!


Les Santes tindran un got solidari - Ajuntament de Mataró\nLes Santes tindran un got solidari\nLa recaptació es destinarà a Creu Roja i Càritas per col·laborar en els programes de suport als ...\nLa recaptació es destinarà a Creu Roja i Càritas per col·laborar en els programes de suport als més vulnerables\nL’Ajuntament, Creu Roja i Càritas promouen conjuntament una campanya solidària per a Les Santes d’enguany. La campanya es materialitza en un got, els beneficis de la venda del qual es destinaran íntegrament a les dues entitats.\nEl got de Les Santes serà de plàstic dur, reutilitzable i amb una cinta per poder-lo portar penjat. Valdrà 1 € i els guanys s’assignaran a Càritas i Creu Roja de Mataró per als programes de lluita contra la pobresa i l’exclusió social d’ambdues entitats i dels quals se’n beneficien directament mes de 4.000 famílies mataronines. Aigües de Mataró participa en aquesta iniciativa solidària patrocinant una part de la producció dels gots.\nEl disseny del got anirà relacionat amb imatges del cartell de Les Santes d’enguany, obra de Regina Puig. N’hi haurà un amb un disseny genèric i altres específics de diferents actes com ara la Diada Castellera, l’espai familiar, Requisits, Dissantes i la Convidada de la Família Robafaves. Es preveu que se’n faci una producció aproximada de 15.000 gots. Els gots es podran adquirir a totes les barres oficials de la Festa Major.


Aquest diumenge se celebra la Festa de l'Esport Lloretenc, al teatre municipal | Nova Ràdio Lloret\nÚltima Festa de l'Esport Lloretenc\nAquest diumenge se celebra la Festa de l’Esport Lloretenc, al teatre municipal\nEl moment més esperat, com cada any, serà quan es lliurin els premis Llevant i Forjador de l'Esport, a una entitat i una persona amb una trajectòria destacada en el món esportiu i la seva promoció.\nLa Festa de l’Esport Lloretenc ha canviat de dates i se celebrarà aquest diumenge, en lloc de la tardor com era habitual. Esportistes de totes les disciplines rebran un reconeixement. El moment més esperat, com cada any, serà quan es lliurin els premis Llevant i Forjador de l’Esport, a una entitat i una persona amb una trajectòria destacada en el món esportiu i la seva promoció.\nEl regidor d’Esports, Joan Bernat, assegura que és molt important fer aquest reconeixement per la gran tasca que fan a Lloret, tant els clubs com persones a títol personal. La celebració també permet als clubs reconèixer els seus propis esportistes. A més a més, l’Ajuntament fa una sèrie de reconeixements a esportistes destacats.\nLa Festa de l’Esport Lloretenc se celebra aquest diumenge, a partir de les sis de la tarda, al teatre municipal. Per accedir-hi cal tenir invitació, ja que les places sempre queden plenes. L’esdeveniment es complementarà amb un espectacle d’humor.\nArticle anteriorL’epidèmia de grip i les festes de Nadal han fet caure les reserves del Banc de Sang\nArticle següentEl camí de Lloret a Tossa està tallat al trànsit per unes obres que duraran uns 15 dies


Els de Fabián Castilla es prenen la revenja i superen al conjunt madrileny per 48 - 42\nDesprés de la derrota sobre la botzina de l'últim compromís a la lliga, el Joventut BCR tornava a jugar contra el conjunt del sud de Madrid, amb l'objectiu de reenganxar-se a la lluita per les posicions d'ascens a la Divisió d'Honor del bàsquet en cadira de rodes estatal.\nAmb aquesta premissa gravada a foc, els verd-i-negres van saltar al parquet de manera immillorable. A través d'una gran defensa, van aconseguir assecar als de Getafe, i gràcies als bons percentatges en el tir, es van emportar el primer parcial per 12 a 4.\nEn el segon acte el partit es va igualar per complet. Les defenses van ser novament les protagonistes d'aquest parcial, en el que els locals no van tenir fortuna pel que fa a l'apartat anotador. Així doncs, al final de la primera meitat el marcador reflectia un ajustat 18 – 16.\nDesprés de la represa, es van viure els moments més emocionants del duel; uns minuts on l'intercanvi de cops era constant. La Penya va mostrar un gran potencial a ambdós costats de la pista, i de la mà d'un pletòric Fabián Castilla en parcel·la anotadora (25 punts), i d'un imperial Alvin Bernal a ambdues zones (17 rebots), el Joventut BCR va aconseguir arribar a l'últim parcial amb el marcador favorable de 34 a 31.\nA l'últim quart, el Joventut BCR va continuar lluitant per a amarrar la victòria. Mostrant un joc i potencial físic envejable, els verd-i-negres van saber manejar el ritme del període per a tancar el partit. En aquest sentit, és important destacar la imprescindible labor tant de Julia Mateu com d'Alfredo Balaguer, integrants del cos de fisioterapeutes del club, per la gran tasca que han fet per a recuperar a diferents jugadors. Així doncs, al final del partit, el marcador va acabar reflectint un 48 – 42 que retorna als de Badalona a la tercera posició, després d'arrabassar l'average a l'equip madrileny.\nUn cop finalitzat el partit, la Penya ja es troba totalment focalitzada en el següent partit. Un enfrontament en què els de Badalona s'enfrontaran al BSR Vistazul. El partit es disputarà el proper dissabte 30 de abril, a partir de les 16:00 al Poliesportiu Municipal de Llefià. El partit es podrà seguir a través de tupuedestv.com i el canal de Youtube de Live Vuvuzela


28 mestres gironins es formaran a la localitat marroquina de Xauen - El Gerió Digital\nEls participants viatjaran del 7 al 10 de desembre al nord del Marroc per conèixer de primera ma el sistema educatiu\nDissabte, 24 de novembre de 2012 19:21h\nEls professors que han participat en la jornada teòrica © ACN\nAquest projecte està organitzat per l'Associació Ídem i la Fundació Pau i Solidaritat de les CCOO. La iniciativa compta amb una xerrada informativa, que s'ha realitzat aquest dissabte al centre cívic Pla de Palau on s'ha fet un repàs al sistema educatiu del Marroc, la realitat sociocultural del país i les característiques de l'aprenentatge en aquest estat.\nSegons han detallat fonts de l'Associació Ídem, la majoria de nens immigrants que arriben a les escoles catalanes són provinents del Marroc i, per això, aquest projecte és "més interessant i útil" per als professors d'arreu de Catalunya. "Aquest projecte és fonamental per a la integració del col·lectiu immigrant marroquí i és una eina de cooperació entre Xauen i Girona", ha ressaltat el coordinador d'aquest projecte, Yasser Saadoune.\nL'objectiu d'aquest intercanvi i formació és que els professors tingui una "aproximació diferent" a la situació dels escolars provinents del Marroc. A partir del 7 i fins al 10 de desembre, els mestres inscrits visitaran les escoles de la ciutat de Xauen, al nord del Marroc, faran tallers amb els mestres d'allà i trobades amb les AMPA dels diferents centres. Posteriorment, del 23 al 27 de gener, els professors marroquins visitaran diverses escoles gironines per conèixer de primera mà el sistema educatiu català.


[DADES] Així ha reculat Catalunya fins al mes d'abril en l'evolució de nous infectats de covid\nJosep Rull participa en un acte oficial de la Generalitat amb Damià Calvet\tJosep Rull participa en un acte oficial de la Generalitat amb Damià Calvet\nEls presos polítics sortiran amb el tercer grau a partir d'aquest cap de setmana\tEls presos polítics sortiran amb el tercer grau a partir d'aquest cap de setmana\nEl TSJC cita Torra a declarar el 29 de juliol com a investigat en la segona causa per desobediència\tEl TSJC cita Torra a declarar el 29 de juliol com a investigat en la segona causa per desobediència\nPlega el cap del gabinet tècnic de Salut en plena crisi pels rebrots a Catalunya\tPlega el cap del gabinet tècnic de Salut en plena crisi pels rebrots a Catalunya\nLa UGT de Catalunya ja ha demanat l'indult per a Dolors Bassa\tLa UGT de Catalunya ja ha demanat l'indult per a Dolors Bassa\nTorrent i Maragall es querellaran contra l'ex-director del CNI Félix Sanz Roldán per l'espionatge\tTorrent i Maragall es querellaran contra l'ex-director del CNI Félix Sanz Roldán per l'espionatge\nEls nous casos han passat de 1.700 la setmana passada a més de 2.800 aquests darrers set dies\nAra fa una setmana, el 10 de juliol, el Departament de Salut de la Generalitat de Catalunya va detectar un augment sobtat, en un sol dia, del nombre de casos de covid-19 confirmats, especialment al Segrià i a l’Hospitalet de Llobregat. Però d’una manera singular a Barcelona, on es va passar d’una setantena de casos dijous a 257 l’endemà. Passats set dies, les dades indiquen que no era pas una anomalia, sinó una tendència confirmada d’una progressió exponencial de les infeccions a Catalunya. No a tot Catalunya de la mateixa manera, ni de bon tros, però la progressió en aquests llocs on els brots són més importants marca la tendència general, i amenaça d’estendre’s pel territori.\nCatalunya començava el 22 de juny l’anomenada fase de represa, amb setanta casos detectats i una tendència a la baixa d’ençà de feia setmanes. Ara la tendència a l’alça és indubtable.\nAhir es van afegir 938 contagis nous al total, repartits sobretot entre els darrers cinc dies. D’aquesta manera, l’evolució de les dades –tot esperant l’arribada aquests dies vinents de noves dades que es notifiquen amb retard– és aquests: el divendres 10 de juliol hi va haver 712 contagis; dissabte, 236; diumenge, 189; i dilluns, 315. De moment, d’ahir ja se’n compten 94.\nDe tots els casos nous comunicats ahir, 246 corresponen a la regió sanitària de Barcelona ciutat, 246 més a la regió metropolitana sud, on hi ha l’Hospitalet de Llobregat, i 199 a la de Lleida –138 dels quals al Segrià.\nLa tendència d’ençà de la represa\nÉs la confirmació d’una tendència a l’alça. Aquests darrers set dies, del 9 al 15 de juliol, s’han detectat 2.827 casos de covid-19 a Catalunya, que molt probablement augmentaran amb els que encara no s’han afegit al banc de dades. En canvi, la setmana anterior, del 2 al 8 de juliol, se n’havien notificats 1.730.\nCasos per dia de covid-19 a Catalunya i mitjana setmanal. Gràfic: Àlex Solano, amb dades del Departament de Salut.\nSi els nous casos es focalitzessin a la regió de Lleida –on hi ha el Segrià–, o a la regió metropolitana sud –on hi ha l’Hospitalet–, s’hi podrien concentrar tots els esforços i restriccions, però la situació ja no és aquesta. A la ciutat de Barcelona, d’una setmana a una altra s’ha passat de 235 casos a 685, el triple. Així mateix, a Girona han passat de 80 a 170 i a les Terres de l’Ebre de 16 a 28. Com explica Gerard Giménez Adsuar, estudiant del màster d’estatística de la UPC, no és que hi hagi més casos simplement perquè es fan més proves, sinó que el percentatge de PCR positives ha augmentat aquestes tres darreres setmanes.\nEn l’àmbit hospitalari, tot i ser lluny de la situació del març i l’abril, amb centenars d’ingressats a les UCI, també hi ha un canvi clar. D’ençà de final d’abril, cada vegada hi havia menys pacients en estat crític, però aquests darrers dies s’ha passat de 40 malalts a les UCI a 48, un canvi de tendència preocupant.\nCasos per dia de covid-19 a Catalunya. Gràfic: Àlex Solano, amb dades del Departament de Salut.\nAmb 712 casos detectats divendres de la setmana passada, la situació encara és lluny de la de primers d’abril. Tanmateix, hem de recular fins al 24 d’abril per trobar una xifra com aquesta. Vegeu-ho en aquest altre gràfic elaborat per l’analista de dades Joe Brew: en una divisió per comarques es poden veure, amb intensitat del nombre de casos per cada cent mil habitants, els indrets on hi ha hagut brots d’ençà de començament de juliol.\nCasos nous confirmats per cada 100.000 habitants, per comarca (ordenat per incidència acumulada dels darrers 7 dies).\nDades de https://t.co/aZYPfMOPr6. pic.twitter.com/dqIRKmFDpt\n— Joe Brew (@joethebrew) July 15, 2020\nLes dades actuals són semblants a les de just abans del confinament del març, tot i que llavors no es feien tantes proves de detecció. Tanmateix, l’augment que hi ha hagut aquests darrers dies indica la importància de la feina dels rastrejadors, l’ús de la màscara i les restriccions, per a evitar que tot plegat es descontroli.\nQuants treballadors té Salut per a seguir els casos i els contactes de la covid-19?


Steven Parent - Viquipèdia, l'enciclopèdia lliure\n12 de febrer de 1951\n9 d'agost de 1969(1969-08-09) (als 18 anys)\nPrimera víctima del cas Tate\nMissatger i venedor\nSteven Earl Parent (Califòrnia, 12 de febrer de 1951 - Los Angeles, 9 d'agost de 1969) era un jove estudiant que fou la primera víctima del cas Tate.\nSteven Parent s'acabava de graduar a l'Arroyo High School a El Monte (Califòrnia, EUA) quan la nit del 9 d'agost de 1969 va anar a visitar el seu amic William Garretson que era el jardiner i cuidador de la casa de Roman Polanski a Beverly Hills.\nQuan abandonava la casa de Polanski amb el seu cotxe es va trobar amb els 4 membres de la família Manson que assaltaren la casa. Un cop Parent els preguntà qui eren, Charles "Tex" Watson li disparà quatre vegades, provocant-li la mort instàntania.\nLa seva mort, provocà l'horror de Linda Kasabian que fou apartada de l'assalt, fet que li va permetre després ésser el testimoni estrella de la fiscalia en el judici contra Charles Manson, ja que no tenia cap delicte de sang.\nInicialment, el cos de Parent no fou identificat i durant diverses hores fou conegut com a John Doe 85, fins que el capellà de la família el va identificar un cop la família va notificar la desaparició.\nEl pare de Steven Parent es va queixar pel tracte rebut per part de la policia de Los Angeles. També va criticar la manera en què la premsa i la televisió van tractar la mort del seu fill.\nEn les audiències per la llibertat dels assassins de Parent, Charles "Tex" Watson, Susan Atkins i Patricia Krenwinkel, la familia s'han enfrontat als assassins.\nObtingut de «https://ca.wikipedia.org/w/index.php?title=Steven_Parent&oldid=17689416»\nLa pàgina va ser modificada per darrera vegada el 29 oct 2016 a les 19:08.


Secretari judicial adjunt o la nova figura per mirar de desembussar la Batllia - Altaveu el diari digital d'Andorra\nSecretari judicial adjunt o la nova figura per mirar de desembussar la Batllia\nDimecres vinent, o en el pitjor dels casos el següent, el consell de ministres ha d’aprovar la denominada llei òmnibus de la Justícia o pla de xoc que regula una mica millor l’elecció dels membres del Consell Superior i crea tot un seguit de noves places laborals\n17/03/2022 (22:28 CET)\nEl ministre de Justícia i Interior, Josep Maria Rossell, durant el seu discurs en motiu de la festa patronal dels bombers. Toni Solanelles\nEl pla de xoc que ha de permetre, sobre el paper, que l’administració de Justícia surti del pou està a punt de sortir del forn. De fet, la previsió és que dimecres que ve el consell de ministres l’aprovi. Com a molt tard, a final d’aquest mes el conjunt de modificacions legislatives que s’inclouen en un projecte de llei que també es coneix com a llei òmnibus de la Justícia hauria de rebre el vist-i-plau de Govern i ser tramès cap al Consell General. Via disposicions finals, el marc legal que es perfila crea tot un seguit de llocs de treball nous i crea la figura del secretari judicial adjunt.\nAquesta nova plaça laboral, que si no hi ha canvis de darrera hora s’haurà de proveir per concurs, ha de ser un element clau per mirar de desembussar el col·lapse que es viu a l’administració judicial, essencialment en la primera instància, a la Batllia. El ministre de Justícia, Josep Maria Rossell, no ha volgut precisar gaire res aquest dijous en relació amb el pla de xoc. “El projecte de llei s’està acabant de polir”, ha reconegut. I també ha admès que no caldrà un crèdit extraordinari per finançar les noves places que es treguin a concurs.\nRossell no ha donat gaire pistes més enllà de dir que “hem trobat la fórmula per crear unes places” que hauran de permetre reforçar la Batllia per accelerar els expedients que hi estan encallats. I la figura del secretari judicial adjunt es vehicularà a través d’una disposició final transitòria. Però les persones que vulguin ocupar el càrrec hauran de passar un concurs i, si no canvien molt les coses d’aquí als propers dies, no seran designats a dit com en principi havia deixat entreveure el Consell Superior de la Justícia.\nTambé hi haurà llocs de treball de secretari judicial, d’oficials, d’administratius… i en principi, un fiscal més. El fiscal general, Alfons Alberca, va reclamar més recursos durant la darrera celebració de l’Obertura de l’Any Judicial. Haurà de conformar-se, d’entrada, amb un recurs. De fiscal. Que de secretaris o administratius potser n’hi toca algun més. I en principi sense haver de recórrer a cap crèdit extraordinari\nLa cúpula judicial comandada per Enric Casadevall pretenia proveir la Batllia d’auxiliars o assessors jurídics que fossin eventuals triats per una mena de relació especial i que una vegada haguessin acabat la feina finalitzessin la seva relació laboral amb l’administració. Casadevall temia engruixir la nòmina d’empleats i que quan baixi el volum de feina sobre personal. Les fonts consultades no han precisat com es farà però sí que, això ho ha admès el ministre, s’ha trobat la manera que ha generat “consens”.\nLa llei òmnibus modificarà essencialment la Llei qualificada de la Justícia. Però també es modificaran altres normes legals. Caldrà revisar detalladament les disposicions finals, que tot sovint comporten sorpreses. Per cert, que les places de secretari judicial adjunt no seran les úniques que es treguin a concurs a partir de l’aprovació de la nova legislació. També hi haurà llocs de treball de secretari judicial, d’oficials, d’administratius… i en principi, un fiscal més. El fiscal general, Alfons Alberca, va reclamar més recursos durant la darrera celebració de l’Obertura de l’Any Judicial. Haurà de conformar-se, d’entrada, amb un recurs. De fiscal. Que de secretaris o administratius potser n’hi toca algun més.\nI un altre aspecte que es regula també a través de la llei que s’està ultimant és la designació de membres del Consell Superior de la Justícia. Després de donar voltes i voltes al tema, s’ha arribat a la conclusió, segons les fonts consultades, que no es pot exigir un determinat i tancat nivell d’estudis perquè podria arribar a ser inconstitucional. Ara bé, sí que es disposarà que s’hagi de tenir en compte el currículum dels candidats. I que la formació jurídica reglada sigui valorada. En fi, que com la immensa majoria de textos legals i de decisions polítiques, la lletra petita és la que serà més important de llegir. I no ha transcendit pas tota. “Quan s’hagi aprovat ja s’explicarà degudament”, ha insistit el ministre un parell de vegades en ser preguntat pels detalls.


Nou capítol de la guerra oberta entre els empresaris de la patronal Foment del Treball i l’alcaldessa de Barcelona, Ada Colau, per dos models econònics totalment oposats de la capital del país. Colau ha reiterat la seva intenció de limitar l’activitat creuerística a la ciutat, i també altres limitacions al turisme per evitar aglomeracions. Una idea que el món empresarial refusa frontalment, com ha quedat palès en diverses declaracions.\n“La poderosa és Colau”\nEn una entrevista a ‘El matí de Catalunya Ràdio‘, el president de Foment del Treball, Josep Sánchez Llibre, s’ha referit a la qüestió dels creuers a la ciutat, i ha titllat l’alcaldessa de “prepotent”. “Ja estem acostumats que la seva prepotència vagi en contra de l’economia”. A més, el líder dels empresaris ha denunciat un discurs ideològic contradictori de l’alcaldessa: “Ella sempre diu que té el poder en contra, i en realitat la poderosa és ella, i som els administrats i els ciutadans els que som més febles i estem patint els seus abusos de poder”.\nL’alcaldessa aposta per un plantejament similar al de les Balears, que només permet l’arribada de tres creuers al dia al port de Palma. I és que el port de Palma només podrà rebre un màxim de tres creuers al dia i un topall de 8.000 creueristes de mitjana. “El model de creuers sense límit no és sostenible i s’ha de regular”, i ha anunciat que proposarà a la Generalitat i a l’Estat “un debat serè i amb dades“, va dir Colau fa unes setmanes. A tall d’exemple, només aquest mes de maig han arribat 125 creuers a Barcelona, i el 40 % dels creueristes només estan quatre hores a la ciutat.\nSigui com sigui, la Generalitat també s’ha obert a revisar el nombre de creuers que arriben a la ciutat i es planteja també posar una taxa per incentivar les navilieres a iniciar un procés de descarbonització.\nAnònim juny 07, 2022 | 11:35\nI els del govern putañol de totes les èpoques, però és la casta de la comuna qui més mal ha fet a Barcelona i Catalunya. I la colacau i la Janet Sanz ja són l'extrem més visible. Alguns es creien que eren diferents......\nRicard juny 07, 2022 | 11:43\nSantxes, perquè no parla dels abusos dels castellans, infinitament que els de Colau, i a sobre estrangers? Tan poca cosa són Vostès, que estan acovardits pel primer castellà que passa? Qué ridículs són els de Foment!


Enric I. Canela » Blog Archive » Manifestacions reivindicatives\nTé raó David a Vida Quotidiana quan diu que estem vivint un seguit de manifestacions reclamant coses. Ell es refereix concretament al dret a l’habitatge. Reclama una plataforma d’electors perquè sinó això anirà perdent força. Per què no des dels partits es reclama que el terreny públic es destini d’una vegada a pisos de lloguer?\nEl problema de l’habitatge és greu. El problema de la impossibilitat d’emancipació de la gent jove és gravíssim. On va el país? Com pot seguir iaxò si la pincipal font de finançament dels ajuntaments és l’especulació amb el sòl?\n3 respostes a “Manifestacions reivindicatives”\na 03 març 2007 a les 6:35 David\nGràcies per esmentar la meva entrada. Dissortadament portem massa anys de desídia en aquest tema que qualsevol proposta que es faci en aquest àmbit semblarà insuficient. Veure que en tota la Vila Olímpica no hi ha ni un sol habitatge públic, o que fins i tot es van arribar a vendre les cotxeres del Besòs per a fer-hi habitatges privats (i d’això fa només quatre anys) ja dóna una idea de la miopia en la que es va actuar durant molts anys en aquest apartat.\nL’habitatge no és només un problema social o d’equitat: també serà un greu problema econòmic. Una ciutat que té habitatges a preus de gran metròpoli i ofereix salaris tercermundistes difícilment pot atraure als millors professionals. Al contrari: potser podem patir una fuita de professionals a d’altres ciutats on trobaran millors condicions laborals i on no hauran de veure’s obligats a compartir el pis.\nLa idea de la plataforma d’electors és senzillament per fer veure als partits que l’accés a l’habitatge és una de les grans preocupacions de la ciutadania, i que s’han de mullar. No pot ser que els programes dels partits es limitin en aquest apartat a fer vagues promeses de construcció de X milers d’HPO, que a la pràctica suposen una privatització del sòl.\na 03 març 2007 a les 7:36 enriccanela\nEstic d’acord, però insisteixo en que caldria reclamar amb molta més força la reforma del finançament de les hisendes locals. Aquest és un tema que passa totalment desapercebut.\nUna petita operació immobiliària dóna més recursos a un ajuntament petit que la totalitat del pressupost ordinari. Mentre això no canviï, res a fer.\na 04 març 2007 a les 1:21 David\nEfectivament, aquest ha estat un dels grans motors de l’especulació immobiliària, agruejat des del moment en què va desaparéixer l’IAE (un impost clarament regressiu) sense que als ajuntaments se’ls oferís cap contrapartida per compensar la pèrdua d’ingressos.\nÉs curiós que ningú hagi en parli d’aquest problema. Tens tota la raó en demanar que s’estudiï aquest tema.


Assessorament de negocis\nPublicar ofertes treball\nConcurs Pitch and Win\nConcurs d'idees Calafell\nLa Regidoria de Treball de l'Ajuntament de Calafell disposa d'un servei gratuït de borsa de treball per tramitar les ofertes laborals.\nQuè cal fer per a obrir una oferta de treball?\nPer tramitar una oferta de treball, si ja estas registrat inicia sessió, o omple el següent formulari, o bé fer-lo arribar a qualsevol de les nostres oficines:\nMasia El Vilarenc\nPasseig de la Unió, s/n\n977 69 90 09 ext 679\nFax 977 69 57 31\nLa informació facilitada per l’empresa passarà a formar part de la nostra base de dades, tot garantint la seva confidencialitat.\nEs farà difusió de l’oferta al nostre web, als taulers d’ofertes de les Dependències de Segur de Calafell i el Punt de la Feina. També es farà difusió de l’oferta a través de Calafell Ràdio i a les xarxes socials de la Regidoria de Treball.\nDes de la Borsa de Treball, s’enviaran a l’empresa els currículums de les persones que es mostrin interessades en l’oferta i s’adeqüin al perfil sol·licitat.\nLes ofertes de treball tenen una caducitat de tres mesos. En cas que l’empresa vulgui ampliar el temps de difusió de l’oferta, caldrà que ens doni l’autorització per a difondre les dades de contacte de l’empresa.\nAl llarg del procés de gestió de l’oferta es realitzaran seguiments freqüents per tal de garantir la qualitat del servei, així com comprovar que els currículums enviats han estat adequats a les necessitats de l’empresa.\nUn cop tancada l’oferta, s’enviarà un qüestionari de satisfacció, per tal de valorar el servei ofert i ajudar-nos a millorar-lo.\nMasia Vilarenc Zenit • Passeig de la unió s/n, Calafell 43820 • 977699009 ext 679 • [email protected]


Molins de Rei demana que Santa Creu d’Olorda formi part del municipi | Viu Molins de Rei\nImatge de Santa Creu d’Olorda // Parc de Collserola\nL’Ajuntament de Molins de Rei ha aprovat amb el consens de totes les formacions polítiques una moció que reclama que Santa Creu d’Olorda formi part del seu terme municipal. Actualment, Santa Creu pertany a la ciutat de Barcelona com una porció discontinua de la capital ja que es troba envoltada de Molins de Rei i Sant Feliu de Llobregat, formant part del Parc Natural de la serra de Collserola.\nLa moció, presentada per Iniciativa per Molins de Rei durant el passat ple municipal del mes de desembre, argumenta que Santa Creu sempre han tingut “vincles històrics” amb el municipi. Segons ha repassat el regidor ecosocialista Ivan Arcas, aquest es remunten a l’“edat mitjana”.\nLa vella reivindicació aparcada des de fa molts anys, torna a sortir a la llum coincidint amb els treballs de delimitació dels termes municipals que s’estan fent actualment. Aquest tràmit comporta fixar de nou els límits entre els pobles i ciutats i es presenta com l’oportunitat per reivindicar la pertinença de l’antic nucli de l’ermita i la seva corresponent àrea de lleure.\nJordi Romeu, d’Esquerres per Molins de Rei, ha considerat la reivindicació de “deute històric” i Àlex Maymó, de la CUP, ha valorat que la declaració de Santa Creu com a molinenca seria “el més indicat”. Tot els partits han estat d’acord amb aquesta petició.\n“Hauriem d’establir un grup de treball per fer més sòlida la petició”, ha declarat Miguel Zaragoza (PSC), durant el debat. Per la seva banda, la regidora d’Urbanisme, Mònica Santamans (CiU), ha reconegut que els treballs per fer aquesta petició realitat ja han començat. “Des del Museu Municipal es treballa per recopilar informació per tal de donar-li contingut a la proposta”, ha avançat Santamans. Així doncs, el camí per intentar que Santa Creu d’Olorda sigui oficialment de Molins de Rei ja ha començat.\nEtiquetes:Alex Maymó Barcelona CiU Molins de Rei Collserola CUP Molins de Rei delimitació Esquerres per Molins de Rei Iniciativa per Molins de Rei Iván Arcas Jordi Romeu Miguel Zaragoza Monica Santamans museu municipal Parc Natural de la Serra de Collserola PSC Molins de Rei Sant Feliu de Llobregat Santa Creu d'Olorda terme municipal